Biblija (Tomislav Dretar)/Šimunova teritorija
Jošua

Šimunova teritorija 

19 1 Drugi put, kocka pade na Šimuna, plemenu sinova Šimunovih prema njihovim zadrugama. Njihova se baština nalaziše u sred baštine sinova Judinih.
2 U svoju baštinu oni primiše: Beer-Šebu, Šebu, Moladau, 
3 Hasar-Šual, Balu, Esem, 
4 Eltolad, Betul, Hormu, 
5 Siklag, Bet-Markavot, Hasar-Susu, 
6 Bet-LHavaot, Šaruhen: trinaest gradova i njihova sela; 
7 Ain, Rimon, Ezter i Ašan: četiri grada i njihova sela; 
8 sva sela uokolo tih gradova sve do Balat-Bera koji je Ramat na jugu. Takva bi baština sinova Šimunovih prema njihovim zadrugama. 
9 Baština sinova Šimunovih  bi uzeta na dijelu sinova Judinih, jer dio sinova Judinih bijaše prevelik za njih i tako sinovi Šimunovi  primiše svoju baštinu u sred one sinova Judinih.